open-index/open-wikipedia-markdown huggingface dataset:
Sajarah bathik ing Jawa Tengah

**Sajarah bathik ing Jawa Tengah** yaiku awit anané bathik ing Jawa Tengah. Kesenian bathik ing Indonésia wis dikenal awit jaman kerajaan Majapahit lan terus ngembang ngasèk kerajaan lan raja-raja sakwisé. Kesenian bathik dadi duwèké rakyat mliginé suku Jawa awit saka rampungé abad ke-XVIII. Iki bisa didelok saka bentuk rèlièf kang ana ing candhi-candhi kaya ta Chandi Borobudur lan Chandi Prambanan kang nduwéni  prasasti kang padha karo corak bathik.Bathik ing Jawa Tengah iku asalé saka lingkungan keraton Surakarta lan anané prastawa politik prajanjèn Giyanti 13 Fèbruari 1755. Sabanjurè bathik ngembang terus ing jaba keraton lan saiki wis ngembang pesat. Tetengeré bathik khas Jawa Tengah, yaiku ana ing motifé kang dijupuk saka kabudayan Jawa, kaya ta kabudayan/kerajaan Hindhu utawa Islam lan kabudayan negara liané, yaiku negara China, Belanda, Arab, India, Jepang lan sapanunggalané kang maknanè filosofis lan nduweni aji seni.

Seni bathik mauné isih angél digoléki ing lingkungan Keraton Solo lan hasilé digawé klambi raja, kulawargané lan pendhèrèké. Mula pendhèrèké raja akèh sing urip ing jaba keraton, lan kesenian bathik digawa metu keraton lan sabanjuré mandheg perang Diponegoro nyebar ing daèrah pesisir, kaya ta Rembang, Semarang, Batang, Pekalongan, Tegal, Sragén, Klatén, Purworejo, Kebumén, Banyumas, lan Brebes.

## Rujukan
Tampuk bantal

**Tampuk Bantal** ya iku rong rai bantal guling. Adhakané bentuké bundér lan cok pésagi papat. Padha tampuk iku ditekat, yaiku penjahitan kertas warnané kaya emas utawa kaya pérak sing sampun ditèntukaké coraké.

Tampuk bantal nduwèni ciri - ciri kinarya kaya ta:

# Corak:  Kabeh motif sing dikèmbangaké utawa ditrèpakè ing tampuk bantal yaiku wit-witan, terutama kèmbang karo sékabehané variasiné yaiku kèmbang delima.
# Takeran:  Tékat tampuk bantal iki digawè karo takeran diameter antara 20&nbsp;cm tekan 25&nbsp;cm.
# Gunané: Tampuk bantal yaiku rong rai bagéan pucuk bantal. Bantal iki andhakané digunakaké kanggo piranti pelaminan pengantin.
# Modal: Kaya ta ing tudung mantur, modal gawénè tampuk bantal iki disediani para wong sing mésén .
# Wektu Nggawénè: Kanggo nggawé rong rai tampuk bantal, diperlukké wéktu kira-kira 2-3 minggu. Tèkat tékan iki digawé déning sawètara pérajin nang Daik,Lingga,Kepulauan Riau.

## Rujukan
Tudung mantur

**Tudhung Mantur** yaiku salah sijine busana adat Melayu. Ana ing basa Melayu Riau, *tembung tudhung tegese tutup.* Tudhung iku gunane kanggo nutupi sirah.

Tudhung Mantur nduweni tetenger ya iku gaya sing diterapake dening pengrajin ing tudhung mantur kalebu awan larat karo variasi kembang sing ditata. Kembang sing ditata iki biasane kaya gaya tampuk manggis lan kembang cengkih.Ukuran tudhung mantur yaiku dawa: 1-1.5 m sudhut: 30–60&nbsp;cm. Fungsine tudhung mantur yaiku kanggo nutupi sirah wong wedhok, utamane sing wis nduweni bojo.Carane nganggo kaya selendhang biasa sing ditutupke sirah.Tudhung iki dinggo ana acara kaya ta kenduri minangka ana wong mbojo lan utawa layat wong ninggal.Bahan sing diperlokake kanggo gawe tudhung iki yaiku kain sifon lan kain kasa,benang kelingkan warna emas lan perak.Bahan kui mau diolehke saka saknjobo Daik, yaiku Tanjung Pinang lan Singapura.Modal gawe nggawe tudhung iku mau, pengrajin butuh biaya Rp300.000,00-Rp400.000,00 (taun 2002).Nggawe tudhung mantur kira-kira 1,5-2 wulan minangka disambi minangka ora disambi bisa rampung kira-kira 20 dina. Tudung mantur minangka warisan budaya ingkang asring kangge upacara adat resmi. Budaya menika ingkah kedah dijagi supados mboten ical

## Rujukan
Kampung Bathik Semarang

**Kampung Bathik Semarang** yaiku salah sawijining Kampung Bathik manggon ing Kampung Gedong, Kelurahan Rejomulyo, Kecamatan Bubakan Semarang. Kahanan perkampungan bathik ing Kampung Bathik Semarang ora ganep  ing Kampung Bathik Lawéyan. Ananging kita bisa oléh bab ing papan loro sing pada menika: Bathik, ajar membathik, lan sajarah bathik. Kampung iki tau nemahi kawijayan kala jamané. 

Muncule Kampung Bathik Semarang amerga pengaruh kabutuhan bathik nalika zaman Penjajahan Walanda lan Jepang. Akeh motif bathik kang duweni pengaruh saka model Walanda sing wiwit ana nalika tahun 1840 nganthi 1940 an. Maune kain bathik sing digawe kanggo wong Walanda lan Indi Walanda. Nanging alon-alon, kain bathik semarangan misuwur ing masyarakat njobo, Bangsa Tionghoa.  

Kampung Bathik Semarang tau kobongan  ing taun 1942 lan kobong maneh nalika perang Limang Dino Ing Semarang ing tahun 1945 Supaya mengko para generasi penerus ora bakal lali marang kedadean ing jaman biyen. 
jmpl|Motif bathik semarangan sing wujude kewan
Wektu iki ana 4 pengrajin bathik ing Kampung Bathik Semarang. Saben-saben papan usaha ana sing nduwèni luwih saka 10 karyawan, ana uga sing 5 karyawan.  Ing Semarang ana 20 pengrajin Bathik motif Semarangan, ambèk 600 motif Bathik khas Semarangan sing  dirembakaaké.

Bathik Semarangan minangka kasil saka refleksi lan pamikiran wong Semarang sing saben dinane urip bebarengan ambek lingkungan sakitare. Mula, motif-motif bathik semarangan akeh sing awujud kewan lan tetanduran. Para pembathik ora kaiket ambek pakem-pakem tertentu sing biasane ana ing proses gawe bathik.

## Kegiyatan Sinau Bathik 
Salah sijine kegiyatan sing iso dilakoni menyang kampung bathik iki yaiku sinau mbathik. Ing Kampung Bathik Semarang, para tetamu wisatawan iso sinau mbatik, khususe sinau carane nganggo canting. Canting yaiku alat sing kanggo ngisi lilin malem ing dhuwure pola kain. Nganggo canting ora gampang, mangkane kudu sinau supaya iso gunakake canting. Kanggo bocah sekolahan, iki kegiyatan sing iso kanggo nambah ngelmu lan pengalaman. Kegiyatan iki pancen marai seneng.
jmpl|sinau bathik nganggo canting
Pengunjunge Kampung Bathik Semarang katon akeh sing saka bocah sekolahan. Jalaran kuwi amerga sekolahan ing Kutha Semarang nduweni standar kurikulum seng nganakake sinau mbathik. Bocah sekolah diwenehi tugas ajar bathik nganggo canting. Senajan katon sederhana, nganggo canting kuwi iso nglatih kasabaran lan katelitian bocah sekolah. 

Kasempatan iki bisa dirasakne bocah sekolahan, amerga bisa ngrasakake carane bathik sing tradisional. Saliyane kuwi, para bocah sekolah uga isa nduweni rasa apresiasi marang bathik. 

## Toko Bathik 
Kanggo wong sing seneng marang kain bathik, ing Kampung Bathik Semarang uga isa tuku kain bathik. Akeh toko bathik seng adol kain bathik, para tetamu isa milih kain bathik sing cocok. Bakule kain bathik nawarake maneka warna ragam kain bathik lan miturut rega sing cocok. Dadi para tetamu isa nemuake kain bathik sing cocok regane.

## Rujukan
Kampung Bathik Lawéyan

**Lawéyan** ya iku salah siji séntral **Bathik** ing **Sala**. Akéh sejarah ing désa sing ciriné Bathik Sala.Sejarahé uga raket karo pangrembakan Keraton Majapahit lan sebarané ajaran Islam ing tlatah Jawa.

Nanging ing pira-pira catetan, prangembakan bathik akèh dilakoni ing masa keraton Mataram, banjur ing masa Keraton Sala lan Ngayogyakarta.

Dadi kesenian bathik iki ing Indonésia wong dikenal saka jaman keraton Majapahit lan ngrembaka tekan saiki. Seni bathik ini awit kondhang dadi anggoné wong Indonésia lan khususé suku Jawa ya iku sak uwisé pungkas abad ke-XVIII utawa wiwit abad ke-XIX. Bathik kang dikasilké yai ku sekabèhané bathik tulis tekan wiwit abad ke-XX lan bathik cap kondang sak uwisé perang donya kaping pisan kira-kira taun 1920.

Akèh daérah kang ngasilke bathik yaiku ing daérah santri lan dadi piranti tokoh perdagangan muslim kanggo ngelawan Walanda.

Seni bathik ya iku seni nggambar ing nduwur kain anggawé sandhangan lan dadi salah siji kabudayan raja jaman mbiyèn. Nanging ing jaman mbiyèn bathik dikerjakké namung ana batesé. Amarga iku akeh wong ing njaba keraton sing nggawé nang nggoné déwé-déwé.

Sué-sué seni bathik ditiru wong sing mapan ing cedake, gawé ngisi wektu senggang. Sak uwise, bathik kang wiwité amung dienggo kaluwarga keraton saiki dadi sandangan sing lumrah dienggo sapa-sapa.

Bahan-bahan kang dienggo gawé pawarna asalé saka wit-witan asli Indonésia, ya iku mengkudu, soga, nila, soda awu lan liya-liyané.

## Rujukan
Kampoeng Batik Masaran Sragen

**Kampoeng Batik Masaran Sragèn** yaiku bathik saka Lawéyan, Solo. Bathik iki sampun kondhang gayut kaliyan lingkungan lan budaya luhur bathik. Wilayah sing berbatasan karo Kébakkramat Karanganyar iki sampun sejak puluhan tahun, utawa dékadé 1950-an nggumantungké urip ing bathik. Ana 3 désa utama sing dadi séntra terbesar produksi bathik yaiku Pilang, Sidodadi, lan Kliwonan. Désa Kliwonan iki ya iku desa sing paling gedhé lan dadi pusat pengembangan, pelatihan lan pemasaran bathik. Sak liyané iku, ana 2 kecamatan sing sandingan karo Masaran Sragèn yaiku désa Plupuh lan Kalijambé. Batik iki nduwéni Pusat Grosir Batik Bètèng wonten ing Solo lan nduwéni ragam bathik Solo. Batik Masaran Sragèn iku sampun kondang tekan wilayah sing gedhé. 

Ora mung dadi séntra produksi ing Sragèn, Bathik iki uga nduwéni sejarah kang sae. Asal mulané bathik iki uga gayut kalih anane Bengawan Solo sing wonten ing Désa punika. 

Ing zaman pamaréntahan Surakarta Hadiningrat, daerah Lawéyan sampun nduwéni produksi bathik kang sae lan uga dados séntra ing periode puniku. Sahingga punika iya butuh buruh saking daerah lintuné. Salah sawijiné yaiku daerah Désa Kliwonan Sragén iki. Wontené Bengawan Solo wau nggih saged dados pendukung ingkang mumpuni. Amargi anané niku saged nggampilakè babagan transportasi.

## Rujukan
Mori

**Mori** ya iku bahan baku bathik saka katun. Mutu mori manéka warna lan  jinisé nemtokaké apik èlèké kain bathik kang diasilké. Kabutuhan kain mori manut dawa cendhaké kain kang arep dinggo. Sakdurungé  mori diolah, di kèthok dhisik banjur diplipit nang békas sek dipotong supaya bénang pakan ora ucul. Sabanjuré mori dikumbah nganggo banyu ngasi resik. Yèn reged,banjur regedan iku bakal nahan rèsèpané cuwerann lilin lan nahan cuweran warna nalika proses pembeberan . Nalika jaman saiki bathik uga di gawe  ana ing bahan liya kaya déné sutera, polyester, rayon, hasil tenun, ATBM (Alat Tenun Bukan Mesin) lan kain serat alam. Kain serat alam saka sèrat nanas lan debog ing Jepara lan Pemalang.

## Rujukan
Busana Malayu

**Busana Malayu** yaiku busana kang dikenal sandangan ora mung gawè njaga saka panas utawa adem. sandangan iki gunanè gwè njunjung adat, nolak bala lan njunjung bangsa. Busana melayu iki kudu nduwè kualitas kang apik dideloke saka mripat lan saka ati.

kanggo  gayuh fungsi lan kualitas kaya sèng disebutkè ing dwur , sandangan kwi kudu nduwe lambang-lambang. salah sijinè lambang yaiku corak lan ragi. lambang corak lan ragi iki ndweni makna kang duwur. lambang iki nduwe peran sandang kang penting ing adat lan masyarakat Malayu. salah sijine ing masyarakat Malayu Riau.

tekan saiki nuduhke yen anèka coraka raqgam corak lan ragi tenun Malayu saben panggonan ing riau durung kesebar. masyarakat uga akèh sèng durung ngerti ananè corak lan ragi iku.

Anèka ragam corak lan ragi tenun iki bisa diowahi manut ing zaman. mula majunè zaman, bahan tenun iku pancen di cocokè karo konsumen ing zamanè.

## Rujukan
Filosofi Bathik

**Filosofi bathik** yaiku filosofi arti ing kain bathik. Arti budaya bisa mbukak cakrawala yèn menungsa bisa ndèlèhké awak (grewes). supaya bisa dingertèni, kabudayan kudu diwujudké nganggo bentuk indrawi, digunakké, lan dingertèni nganggo spiritual.

Manut étimologi lan terminologiné, bathik yaiku gabungan tembung mbat lan tik. Mbat ing basa Jawa diarténi minangka ngembat utawa mbalang bola-bali, wondéné tik saka tembung titik. dadi mbathik artiné mbalang titik-titik bola-bali ing kain. 

Bathik ugi saka tembung mbat yaiku cekakkan saka tembung gawé, wondéné tik yaiku titik. wonten ingkang ngarani yèn bathik saka gabungan kalih tembung basa jawa amba kang artiné nulis lan titik sing maknané titik.

Bathik ing gambaran kejawèn luwih akèh nduwéni isi gambaran spiritual kang awujud ing bentuk simbol filosofi kang rumaket kaliyan makna-makna simbol. Motif bathik ingkang kasebar ing Indonésia, diyakini nduwéni isi filosofis, miturut enggèn digawé. Kepara, ing pinten-pinten nggén wonten cara mbathik ingkang kudu didhisiki nganggé ritual tertentu, kados maos mantra utawi pasa luwih dhisik. Bathik jawa, tasih saged di bédakké malih dados bathik ingkang dipengaruhi budaya kraton, lan bathik ing njaba pengaruh kraton. Bathik Yogyakarta lan Solo, miturut kaliyan kathahipun ragam upacara adat lan agama nduwéni ora kurang saka 400-an motif.

Motif bathik pola truntum, gompol, nagasari, gringging, ceplok, mangkara, sido asih, sido mukti, semén rama, pola ntik, cakar ayam nyimbolké kasuburan kanggé tiyang ingkang nglakoni urip anyar, kathah digunakké kanggé upacara pangantèn. wondéné motif Parang Barong, amung dienggo Sultan utawa Raja lan kabèh kerabaté, di garap kelawan njlimet lan kudu ati-ati. Saben garis kang mbentuk pola iki kudu ditulis kaliyan sak tarikan nafas supaya ora pedhot, saéngga dibutuhké konseèntrasi lahir lan bathin. Motif iki ngandhut larangan kanggé diénggo wong liya, ing jawi Sultan. Amarga, bathik iki dinilai sakral banget.

## Rujukan
Séntra tenun ing Indragiri

Ing Kabupaten Indragiri Hulu, tenunan bisa ditemokake ing Rengat. Corak tenunan sing dikembangake  dening pengrajin. Nanging bedane pengrajin tenun ing Rengat ora dikembangake corak pelekat khas Bugis amarga masyarakat Rengat luwih akeh suku Melayu. 

Pegaweyan nenun ora dilakoni maneh dening omah-omah pendhudhuk. Anggone nenun dileksanakake ing Dekranasda Indragiri Hulu, Rengat.

## Motif Indragiri 
Motif Indragiri jinise maneka warna. Ing antarane yaiku tenun iket troso, ulos, gringsing, sumba.
## Rujukan
Cindhé

**Kain cindhé** yaiku salah sijining wastra kang ngrembaka ana ing wawasan kapuloan Nuswantara. Kain iki miturut sajarahé asalé saka Gujarat, Indhiya. Cindhé ing negari asalé diarani kain Patola kang kagolong wastra kang sakral lan digunakaké nalika upacara-upacara tartamtu. jinis wastra iki banjur diremeni karo wong-wong bangsa Nuswantara lan dadi ngrembaka kanthi kreasi motif-motif anyar kang asli saka Nuswantara.

Tembung cindhé kang tegese saka basa Hindi "chinri tegese tenunan bandana sing dicelup. 

Bahan cindhé dijlantrahke luwih lanjut dening salah siji Richard James Wilkinson (1867-1941) ana ing A malay -English Dictinary(1932). Bahan  sutera sing ukuran dawane kira kira lima yard  utawa luwih siji yard. Manika tenunan lokal luwih kandel, karo gambar rencengane lan gambar po kurang kendhel saingga tegese cindhé betina utawa cindhé sari. 

## Cindhé ing Tanah Jawa 
Kain cindhé ing tanah Jawa lumrahé dinggo ing babagan adicara tartamtu kayata nalika pahargyan mantènuatawa nalika adicara adat liyané. Ing nalika semana amung para raja, priyayi, lan wong sugih sing bisa nganggo wastra iki amarga rega cindhé pancèn ora murah.jmpl|Kain Patola Indhiya sing dadi asal-usile klain cindhé ing tanah Jawa

## Rujukan
Séntra tenun ing Bengkalis lan Siak

Ing kabupatèn Bengkalis uga isih ana produksi tenunan,utamané tenunan Siak.Tenunan Siak iki diproduksi ing Kuta Bengkalis,Bukitbatu ,Sebauk lan ing Indrapura.Tenunan Siak kang diproduksi ing Kabupatèn Bengkalis lan Kabupaten Siak ora  mung Songkèt ,anangging kabèh sarana kanggo pengatènan,kaya ta klambi mantèn kakung lan mantèn putri,selèmpang ,selèndang ,tanjak lan pèngantin liyanè.Corak kang diaplikasi ora bèdha adoh karo daèrah liyanè.,anangging pengrajin tenun ing Kabupatèn Bengkalis lan Kabupaten Siak luwèh konsisten ngembangaké corak  asli daèrah Melayu Riau.Menawa ana variasi corak.corak kasebut tetep ora ninggalakè corak dasar.Corak kasebut yaiku pucuk rebung,awan lurut,bunga cengkih ,tampuk manggis ,semut beriring ,siku keluang lan itik pulang petang.

## Rujukan
Bathik Ngayogyakarta

**Bathik Ngayogyakarta** ya iku salah sijiné bathik Indonésia sing mauné digawé winates kanggo kalangan kaluwarga kraton waé. Sabèn motif sing kawujud ing garet canting ana ing  kain bathik ngayogyakarta ya iku nduweni teges.Prakaran iku sing ndadekaké bathik Ngayogyakarta karo bathik liyané.

Ana pirang-pirang motif ing Bathik Ngayogyakarta kaya déné motif parang, motif buket , motif ceplok, motif kawung, motif nitik, motif sidoluhur, motif truntum, motif udan liris, lan motif tambal.

Ngenani asal bathik Ngayogyakarta ,kapisan ing keraton mataram. Pas upacara resmi, kaluwarga keraton nyandangi bathik lan lurik. Seko kéné uwong-uwong seneng lan niru.

## Rujukan
Lawrence O'Donnell

'''Lawrence Francis O'Donnell, Jr.''' ()) ya iku sawijining pelawak, aktor, lan pembawa acara saka Amérika.

## Cathetan suku
Isih penak jamanku to

***Isih penak jamanku to*** utawa ***Piye kabare, isih penak jamanku to*** ya iku sawijining slogan saka basa Jawa sing ngandani nek jamane Presiden Indonesia Suharto luwih apik tinimbang jaman saiki. Slogan iku mula-mula dimajuke karo Tommy Suharto, putra saka Suharto, nalika ngadirikaken Partai Berkarya. Ning survei Indo Barometer sing dijupuk karo majalah Tempo, 32.9% responden ngandani nek Suharto iku presiden sing paling sukses sementara minurut para penentang Suharto, Suharto dinilai nimbulaken katerpurukan negri lan ngelanggar HAM.

## Referensi
Jay Leno

**James Douglas Muir** "**Jay**" **Leno** ()) ya iku sawijining pelawak, aktor, lan pembawa acara saka Amérika.

## Réferènsi
## Pranala njaba
Larry Storch

**Lawrence Samuel** "**Larry**" **Storch** ()) ya iku sawijining pelawak, aktor, lan pembawa acara saka Amérika.

## Cathetan suku
Beksan Tradhisional Tiongkok

**Beksan Tradhisional Tiongkok** utawa ing cendhake ya iku **Jogéd Cina** (): koleksi jogédan saka negara China kang wiwitè amarga dadi ritual, nyembah lan khurmat marang *Dèwi Mitologi *China kaya ta  Master Lu dèning Lu Buwei . Tujuwan agama iku banjur ngalami èwah-èwah dadi kasenengan kanggo para pamaréntah kang bentuké jogèdan kang anggotané para wanita nganti seprènè . China iku sawijining negara kang duwèni suku cacahé 56. Saben suku duwèni budaya uga jogèd kang béda. Jogèdan Tradhisional China iku nggabungaké kabéh prethalan saka jogèdan makaping etnik, Opera Cina, kung Fu lan Opera Rakyat. Asilè saiki awakè dhéwè ngretèni ana Jogèdan Tradhisional Cina uga ngembangakè lan owah-owahan saka atusan taun.

## Sajarah 
### Zaman Pra-sejarah nganti  Dinasti Zhou 
Cathetan bab jogèd  ing China wis ana wiwit  Dhinasti Zhou kang aranè karamèyan jogèd  ing Shi Jing. Miturut Mitologi Cina telung panguwasa. Gusti allah Fúxī mènèhi wong jala kanggo nyekel iwak lan jogèdan *Harpoon. *Dewa Shénnóng mulang tetanèn lan tari Memacul, pungkasan Huángdì ngajari jogèd Lawang Maya. Ing  cathetan uga ngandharake jogèd goléki lan tari ing Rasi lintang kanggo kesuburan lan  ngundhuh. Ing kawitan jogèd wis praktèk kanggo keséhatan lan kaslarasan saka pribadhén. Minangka diwiwiti kanggo gabungan jogèdan, nembang lan crita. Iki cikal-bakal saka sandiwara ingChina. Ing tari Zhumu Dawa admired gunung Everest lan jaya saka China, wis gerakan-gerakan lan goyang mati lengen klambi kanggo cocog ing irama.

### Ing Dinasti Tang 
China ing wayah Dinasti Tang ngrasakaké ijol-ijolan budaya gedhén. Iki ndadékaké mlebuné musik lan jejogèdan saka negara liya. Atusan wong nekani sekolah jogéd kanggo ketemu utawa duwèni kabutuhan kang padha ya iku  joged. Budaya iku banjur digawa menyang Jepang lan Korea liwat ijol-ijolan budaya. 

## Rèferènsi
Identitas gender

**Idhéntitas jender** carané pangertén lan kasadaran saka wong bab jènderé  dhéwé. Idhentitas jènder wong bisa slaras karo jinis kang ditetepake ing lair utawa iku temené pancén béda. Kabéh masyarakat wis ngreténi saka kategori jènder  minangka basis kanggo tatanan saka idhéntitas sosial wong lan ing hubungan karo wong liya. Biyasanè, bédanè kang paling prasaja ana ing sipat sing digandhèngakè karo jinis kelamin lanang lan wadon kang uga diarani minangka bab jènder. Kekarepané iku uga kanggo ngagengaken imbuhan saka bab- bab sing dianggep lanang lan feminin ing kabéh aspèk saka jinis lan jinis kelamin: jinis biologi, idhéntitas jèndér, lan jèndér *expression*. Sauntara kuwi, ing sawatara masyarakat ana sing individu sing ora ngenali awaké kanggo bagéyan utawa kabèh saka aspèk jinis kelamin sing diutus kanggo wong-wong mau adhedhasar jinis biologi. Sawetara individu sing diklasifikasikaké minangka wong saka transgender utawa syarat. Ing sawatara komunitas liyané uga, ana kategori  jènder katelu.

Idhéntitas jénder iku inti saka wong umume kawangun nalika telung taun. Sawisé telung taun, bakal dadi angel banget kanggo ngganti idhéntitas jénder sauntara kuwi, yén upaya digawé ganti iku bisa nimbulaké serangn saka disforia jénder. sakliyané biologi faktor sosial lan faktor wis diusulaké minangka gadhah pengaruh ing tatanan saka identitas gender.

## Ing wektu saka tatanan 
Ana sawatara teori babagan nalika lan carane idhéntitas jènder saka wong kawangun. Nanging, panalitén sak iki nyedhaki angèl amarga saka kemampuan kanggo ngomong anak kang winates kanggo mimpin panalitén wis kanggo nggawe pemanggih adhedhasar bukti langsung. John Money nyebutaké bocah-bocah  bisa duwé  saka lan lampiran kanggo jènder miwiti antarané umur 18 sasi nganti rong taun. Lawrence Kohlberg ing tangan liyané nyariosaken dhateng kita bilih identitas jènder wis durung kawangun nganti umur telung taun. Iku wis digunakake mangertos sing inti saka idhéntitas jènder wis kawangun kuat ing umur telung taun. Sawetara sumber liyané nalika iku nyebataken bilih idhéntitas jènder wis saya kawangun ing umur 3-4 taun. Ing jalur iki, anak bisa nggawè unequivocal statement bab sing jènder lan  kanggo milih aktivitas lan olanan sing dirating miturut jenis kelamin (kaya ta boneka kanggo bocah-bocah wadon lan bangunan pemblokiran kanggo lanang), sanajan padha uga durung ngerti mbek saka jinis kelamin sing padha duwe. Sawisé telung taun saka umur, jenis kelamin idhéntitas inti banget angel kanggo bakal diganti nalika ing gaweyan kanggo owah-owahan bisa nimbulaké disforia jènder. Tatanan final saka idhéntitas jènder punika ing sawatara saka umur patang taun nganti enem taun lan terus menyang remaja utawa rada gedhé.

## Referensi
Wonosari, Tekung, Lumajang

**Wonosari desa** iku salah siji saka desa-desa ing Kecamatan Tekung , Lumajang Kabupaten Wétan Provinsi Jawa.

**Desa Wonosari** wis wilayah sing wiyar banget saka 3.80 km2 lan populasi 3.153 nyawa. Wonosari desa dipérang dadi 3 Hamlet 6 RW 18 RT.

## Réferènsi
Karangbendo, Tekung, Lumajang

**Desa Karangbendo** punika désa dumunung ingTekung , Lumajang Kabupaten Jawa Wétan.

Wates **Desa Karangbendo**

Utara : Desa Tukum

Wetan : Desa Wonogriyo

Kidul : Désa Kabuaran

Kulon : Desa Klampokarum

Tlatah **Desa Karangbendo** menyang 5 Hamlet yaiku :

* Dusun Krajan
* Dusun Sekar Wadung
* Dusun Besukan
* Dusun Tego
* Dusun Pasinan

Ing 5 desa ing wilayah menyang 11 tetanggan lan 35 RT.

**Desa Karangbendo** duwe sawatara potensial ing syarat-syarat ekonomi potensial ing biasa sapi ing Dusun Besukan rata-rata saka populasi sing biasa petani. Ana uga papan perlindungan saka susu seger petani ' kelompok sapi kang dibangun dening KUD Tani Makmur banjur asil saka seger cow kang susu setor menyang waduk ana ing tlatah Kecamatan Senduro.
Potensial liyane, yaiku ing syarat-syarat industri furnitur ana ing Dusun Pasinan. Sawetara produk wis ing pasar ing sawatara kutha-kutha ing pulo Jawa, malah luar negeri.
Bathik jawa

**Bathik Jawa** yaiku sawijining warisan budaya wong Indonésia. Mliginè dhaèrah Jawa kang dikuwasani kawit biyèn. Bathik Jawa nduwéni motif kang bèda. Bédané motif iki biasanè kadadèyan amarga motif-motif nduwéni arti, maksudè ora mung gambar ananging nduwéni arti kang èntuk saka leluhur, yaiku pangenut agama animisme, dinamisme utawa Hindhu lan Buddha. Bathik Jawa akéh ngrembaka ing dhaèrah Solo utawa kang biasa kasebut karo bathik Solo.

Bathik sejarahè asalè saka jaman simbah moyang kang kondhang saka abad XVII kang ditulis lan digambar ing godhong lontar. Wektu kui motif utawa pola bathik isih akèh bentuk kèwan lan tanduran. Nanging ing njero sejarah prangembakanè bathik kadadèyan prangrembaka, yaiku saka corak kèwan lan tanduran dadi motif abstrak kang mirip awan, réliéf candi, wayang beber lan sak panunggalanè. Sak banjurè saka corak lukisan karo seni dékorasi sandhangan, jedhul seni bathik tulis sing kondhang saiki.

Jinis lan corak bathik tradhisional ana akeh, nanging corak lan variasiné padha karo filosofi lan budaya saben dhaérah kang werna-werna. Budaya bangsa Indonèsia kang menika kecagak uwis nglairaké werna-werna corak lan jinis bathik tradhisional karo ciri kasé dhèwè.

## Rujukan
Faye Nicole Jones

**Faye Nicole Jones** () yaiku aktris Indonesia.

## Filmografi 
### Film 
### Sinetron 
## FTV 

* Jomblo Pasti Berlalu
* 10 Cara Gaet Cewek Ala Drama Korea
* Cintaku Di Kampus Unyu
* Sepatu Kets Cindibella
* Hati Hati Ketabrak Cinta
* Neneng Tulalit Falling In Love
* Kepincut Cinta Jamilah
* Romansa Juragan Cantik
* Merpati Gak Pernah Ngumbar Janji
* Guruku Kece Badai
* Para Pencari Cinta
* 100 Persen Jatuh Cinta
* Catatan Guru Idaman
* Catatan Si Neneng Cempreng
* Cintaku Di Bully Kamu (2015)
* Cinta Minah di Kandang Ayam
* Batu Akik Pembawa Cinta
* Marbot Ganteng 100% Cowok Idaman
* 3 Sekawan Mencari Cinta
* Cintanya Tuh Di Sini
* Kurir Kurir Cantik (2015) sebagai Ana
* Jurus Cinta Tukang Urut (2015)
* Cinta Itik Tak Selalu Buruk Rupa (2015) sebagai Cindy
* Awas Ada Cewek Galak (2015)
* Banjir Cinta Preman Ciliwung Cantik
* My Lovely Boss (2016)
* Si Cantik Sales Barang Antik (2016) sebagai Intan
* Sekretaris Tomboy vs OB Cantik (2016) sebagai Ami
* Rebutan Lapak Dihatiku (2016) sebagai Dini
* Office Boy Ganteng Undercover (2016) sebagai Sinta
* Trio Jomblo Akut (2016) sebagai Rara
* Cewek Jutek Bikin Jatuh Cinta (2016)
* Cinta Si Cleanning Selfie (2016) sebagai Fanny
* Pangeran di Kandang Bebek (2016) sebagai Nuri
* Asal Muasal Jomblo (2016) sebagai Ria
* Babe Angel's (2016) sebagai Nisa
* Cintaku Pontang Panting 1/2 Mati (2016)
* Cinta Tipu Tipu Anak Juragan (2016) sebagai Ayu
* Babe Angel's 2 (2016) sebagai Nisa
* Sopir Taksi, Sopir Bajaj dan Tukang Ojek (2016) sebagai Cantika
* Ku Vermax Hatimu Dengan Cinta (2016) sebagai Alenk
* Rebutan Bodyguard Incaran Hati (2017) sebagai Sinta
* Gampang Baper Susah Move On (2017)
* Buanglah Mantan Pada Tempatnya (2017) sebagai Jjamilah
* Arjuno Turun Gunung (2017) sebagai Dewi
* Cinta Rasa Madu (2017) sebagai Nayla
* Cinta Seseger Sayuran (2017)
* Restu Mantan Membawa Cinta (2017) sebagai Sofie
* Nanny Cantik Jadi Rebutan (2017) sebagai Rosa
* Pangeran Tanah Abang Penggusur Mantan (2018)

## Rujukan 
## Pranala njaba 
*
Brian T. Delaney

**Brian Thomas Delaney** ()) ya iku sawijining pelawak, aktor, lan pembawa acara saka Amérika.

## Cathetan suku
Bulan Terbelah di Langit Amerika (filem)

***Bulan Terbelah di Langit Amerika*** ya iku filem Indonesia kang disutradharai déning Rizal Mantovani kang diangkat saka novèl kanthi judhul padha karya Hanum Salsabiela Rais lan Rangga Almahendra. Filem iki dibintangi Abimana Aryasatya, Acha Septriasa, Nino Fernandez lan Rianti Cartwright. *Bulan Terbelah di Langit Amerika* ngandhani bab tutugan saka petualangan Hanum lan Rangga ing film *99 Cahaya di Langit Eropa* kang terus lanjut tekan Amerika Serikat. Filem iki akèh digarap ing New York City, ing situs bangunan World Trade Center (WTC) ing taun 2001 kang wis dadi museum. Filem iki uga ngundang pemain-pemain  filem Internasional, ya iku  Hailey Franco, Nur Fazura, Yaron Urbas, Ray Reynolds, lan Hans de Krakker.

## *Soundtrack* 
* "Bulan Terbelah di Langit Amerika" - Ridho Rhoma & Fazura
* "Jangan Salahkan Cinta" - Arkarna & Andini

## Referensi
Marlina si Pembunuh dalam Empat Babak

***Marlina: The Murderer in Four Acts*** (*Marlina si Pembunuh dalam Empat Babak*) ya iku filem crita Indonésia kang dirilis ing 16 Novèmber 2017. Filem iki dilakokaké déning Marsha Timothy. Filem iki bakal dibabar ing 18 nagara, kalebu Amérikah Sarékat, Kanadha, lan nagara-nagara liya ing Éropah lan Asia Kidul-Wétan.

## Ringkesan 
Ing padang sabana Sumba, Indonésia, ana sakumpulan rampok cacah pitu menyang omahé randha jenengé Marlina (Marsha Timothy). Perampok iku ngancem nyawa, bandha lan uga pakurmatané Marlina ing ngarepé bojoné kang wis dadi mumi, lungguh ing pojok kamar.

Dina sabanjuré ing lelampahan ing panelusuran kanggo golèk kaadilan lan panebusan, Marlina nggawa sirah saka bos perampok, Markus (Egy Fedly), kang dhèwèké penggal wengi iku. Marlina banjur ketemu Novi (Dea Panendra) kang nunggu kalairan bayiné lan Franz (Yoga Pratama) kang kepéngin sirahé Markus iku bali. Markus kang ora nduwèni sirah iku uga lumaku ngetutaké Marlina.

## Paraga 
* Marsha Timothy minangka Marlina
* Dea Panendra minangka Novi
* Yoga Pratama minangka Frans
* Egy Fedly minangka Markus

## Promosi 
Cinefondation L'atelier, pasar proyèk kang dadi bagéan saka Cannes Film Festival milih Marlina The Murderer in Four Acts, proyèk filem paling anyar saka direktur saka sutradhara Indonesia Mouly Surya minangka salah siji saka 15 proyèk filem saka sadonya kang golèk mitra co-production, agèn sales, lan panyebaran internasional. L'atelier ya iku bagéan penting kang  ora kepisah saka festival filem kang paling *bergengsi *ing donya iki. Taun iki tandha kaping 60 festival kang dianakaké ing Perancis bagéan kidu iki. Mouly Surya dadi salah sijiné sutradhara kang kepilih saka Asia Kidul-wétan iki.

Crita *Marlina The Murderer in Fpur Acts *iki ditulis déning Mouly Surya lan Rama Adi nganggo idé crita saka Garin Nugroho. Filem iki diprodhuksi déning Rama Adi lan Fauzan Zidni. Omah prodhuksi Cinesurya Pictures kerja bareng karo Kaninga Pictures ing proyèk iki nganggo  visi kang padha kanggo ngasilaké filem Indonesia kang nduwèni kuaitas. Proyèk *Marlina The Murderer in Four Acts *sadurungé klebu sèlèksi Aian Project Market (APM) ing Busan International Film Festival 2015 uga kepilih dadi salah sijiné saka kang nerima Next Masters Support Program saka ajang Talents Tokyo 2015.

*Marlina The Murderer in Four Acts *ya iku filem Indonesia kang pisanan olèh subsidi saka loro kementerian Luar Negeri lan Kementrian Kebudayaan lan Pendidikan Perancis lewat Cinemas du Monde lan Pusat sinema CNC, Institut Francais.

## Festival Filem Internasional 
Sadurungé disetel ing Indonesia, *Marlina The Murderer in Four Acts * ditampilaké ing macem-macem festival filem internasional. Film iki diputer pisanan ing Directors Fortnight Festival Film Cannes 2017. Kajaba iku, *Marlina The Murderer in Four Acts* uga klebu ing seleksi New Zealand International Film Festival lan Melbourne Film Festival uga Toronto International Film Festival

## Pagiyaran 
## Penghargaan 
## Rujukan
Kartun animasi

ka|jmpl|200x200px|Jaran animasi
**Kartun animasi** punika film kanggo wayang, televisi utawa layar komputer, kang ana obah gambar, ngelawan saka animasi ing umum, kang kalebu film digawé nggunakaké lempung, wayang, 3-D modhél lan bahan liyane. Kartun animasi isih digawé kanggo hiburan, komérsial, pandhidhikan, lan tujuwan pribadi.

## Referensi 
### Quote
Patton Oswalt

**Patton Peter Oswalt** ()) ya iku sawijining pelawak, aktor, lan pembawa acara saka Amérika.

## Cathetan suku
Bathik Adhi Purwa Purwareja

**Bathik Adhi Purwa Purwareja** ya iku bathik kang mligi saka Purwareja. Sejarah Batik “Adi Purwo” Purwareja Kabupatèn Purwareja iku salah siji sing wis akèh gawé kain bathik tradhisional utawa bathik kontèmporèr. Awit saka bathik tradhisional utawa bathik klasik Bagelènan tlatah pesisir, bathik Purwareja ngrembaka karo nyampuraké motif bathik klasik lan corak rerenggan kang mligi saka Purwareja. Minangka kabupatèn kang cedhak karo Krajan Mataram Kuna, Purwareja tekan saiki isih nerusaké adhat lan budaya kang diwarisaké déning Krajan Mataram Kuna nalika abad XI, ya iku budaya bathik. Ngrembakané bathik tulis ing Purwareja ya iku budaya kang diwarisaké déning sesepuh, nanging budaya bathik iku biyén kaya mati suri, mula dirembaka manèh taun 2006 karo klompok pangrajin Bathik Laras Ndriyo ing Désa Sumbé Agung kang cacahé sepuluh uwong. Ing désa liya uga ana, ya iku Désa Grabag, Reja Sari, lan Kudu Kulon. Punjering bathik ana ing Kabupatèn Purwareja manggon ing Kacamatan Banyu Urip, Bruna, Purwareja lan Bagelèn.

## Wujud 
Bathik Adhi Purwa Purwareja ya iku bathik kang gambaré saka woh-wohan sakiwa tengené Purwareja**.** Kahanan lan potènsi ing kabupatèn Purwareja iku werna-werna, mula dadi corak bathik kang mligi “Adi Purwo” Purwareja. Potènsi seni lan budaya ditrepaké ing ragam corak, kaya ta tari dolalak lan bedug Purwareja kang paling gedhé sadonya. Potènsi liyané ya iku potènsi tetanèn kang ngasilaké manggis, durèn lan empon-empon, uga ana ingon-ingon wedhus ettawa, lan potènsi indhustri kaya ta panganan klanting, clorot lan gula jawa. Potènsi-potènsi iku kang ndadèkaké corak bathik kang mligi “Adi Purwo” Purwareja. Kang mbédakaké marang bathik liyané ya iku coraké. Bathik tradhisi misuwur kanthi motif secontong, lung kenanga, nam kepang, laras ndriyo, pisang bali, limaran, lung semangka, buntal kampuh, menyan kobar, sidaluhur, sidamukti, parang, kawung lan isih akeh menèh motif tradhisional liyané. Wong kang ngrancang motif bathik “Adi Purwo” yaiku Hèrtanti Hartomo njlentrehaké yèn gagasan iku olèh saka dhèwèké mèlu lomba Karya Batik Nusantara tataran Nasional ing Balai Batik Yogyakarta. Wektu iku dhèwèké njupuk téma “Tradisi lan Modernisasi nuju Identitas”. Wektu iku dhèwèké mènèhi jeneng “Pesona Purwareja”, déné ragam corak kanthi potènsi kang ana ing Purwareja bisa narik kawigatèn saka juri lan buktiné bisa nggawa corak iku lumebu nomer 20 saka panyarta.

## Rujukan
Unggah-ungguh mertamu

**Unggah-ungguh mertamu** yaiku solah bawa utawa tumindak nalika mertamu. Mertamu yaiku salah sawijiné fungsi sosial ana ing masarakat lan wis lumrah kanggoné kabèh uwong. Ananging uwong ora bisa mertamu ana ing ngomahé wong liya tanpa unggah-ungguh, arepa kuwi mertamu ana ing ngomahé kanca sing wis rumaket. Ana manéka warna babagan kang kudu digatèkake nalika mertamu ana ing ngomahé wong liya.

## Urut-urutané mertamu 
# Ngabari dhisik marang wong kang arep dituju. Menawa arep mertamu amrih apiké kudu ngabari dhisik, léwat télpon utawa ana janji kanthi omong langsung. Kanggoné wong sing arep ditekani, iki dadi kabar, lan dhèwèké bakal ngrasa yèn diajèni. Yèn ora wènèhi kabar dhisik, bisa waé nalika sing mertamu teka, kang duwé omah bisa waé lagi ana acara liya utawa ora gelem diganggu karo dhayoh. Kanggoné dhayoh, mesthi duwèni kapesthèn, apa sing duwé omah ana ing ngomah lan siyaga yèn arep ditekani dhayoh.
# Cocok wektuné. Yèn dhayoh wis janji arep teka ana ing jam seméné, anggoné teka kudu trep karo wektu kang wis dijanjikaké. Iki bakal mènèhi tumindak sing apik kanggo wong sing arep ditekani. Kejaba kuwi kanggo nggampangaké sing duwé omah anggoné ngatur wektu. Bisa waé sing duwé omah lagi ana acara kang akèh, saéngga nalika nyetujoni wong kang arep mara dhayoh ana ing wektu kuwi, bisa waé amung kuwi wektu kang bisa kanggo nemoni wong kang arep mara dhayoh.
# Lumebu ngomah yèn wis dikon. Yèn mertamu durung ana wong sing duwé omah, mula kudu sabar nganti ana sing bukakaké lawang. Arepa lawangé ora dikunci, ananging aja nglancangi lumebu, thothok-thothok dhisik, lan lumebu yèn wis dikon.
# Uluk salam. Nalika ketemu wong sing duwé omah, kudu uluk salam. Kanggo pakurmatan sing duwé omah, lan kanggo tandha yèn dhayoh wis teka. Nalika dhayoh arep pamitan, uga uluk salam.
# Éling wektu. Cerak kaya ngapa waé dhayoh karo sing duwé omah, jenengé dhayoh ya kudu éling wektu.
# Jaga unggah-ungguh basa. Tumindak sopan anggoné mertamu, omong-omongan sing aman.
# Ngerteni swasana omah. Ana wektuné swasana omah kang diparani lagi ora apik, kaya ta wong sing duwé omah lagi nesunan. Mula yèn iki kedadéyan, amrih apiké dhayoh kudu cepet pamit.

## Rujukan
Guwa Jepang Kaliurang

**Guwa Jepang Kaliurang** (Carakan:ꦒꦸꦮꦗꦼꦥꦁꦏꦭꦶꦲꦸꦫꦁ) ya iku papan pariwisata sing biyèn dinggo golèk palindungan para tentara Jepang kanggo nyimpen senjata lan bom. Guwa Jepang Kaliurang iki mapan ing ing Kaliurang kutha Yogyakarta. Guwa Jepang iki salah sawijining guwa tinggalan saka masa jajahan negara Jepang. Guwa iki ngadeg saka taun 1942-1945.

Guwa iki ana ing Bukit Plawangan, sing duwèni 25 Guwa gawean Jepang sing Guwa siji karo Guwa liyane isih ana kaitané. sadurungé tekan Guwa Jepang iki, saka lawang lumebu Nirmolo, para wisatawan kudu lumaku léwat dalan setapak kurang luwih 45 menit. sawise tekan ing Guwa Jepang, para wisatawan bakal dipandhu karo petugas sing ana  ing kana. petugas bakalé jlèntrètahké bab sejarah lan cariyos babagan Guwa Jepang.

Biaya lumebu lan sewa pamandhu wisata cukup terjangkau. Saliyané kuwi, gandhèng ing Guwa Jepang kuwi ora ana penerangan para wisata uga bisa nyéwa sènter kanggo nyusuri Guwa Jepang kuwi.

## Rujukan
Among-among

**Among-among** ya iku tradhisi kanggo mengeti utawa pangéling-éling dina kalairan miturut tanggalan Jawa. Among-among saka tembung ‘pamomong’ tegesé ngemong. Among-among digawé 35 dina pisan utawa selapan. Ing tanggalan Jawa 5 dina pasar ya iku Legi, Pahing, Pon, Wagé, lan Kliwon. Tradhisi iki wujud sukur wong tuwa kanggo anaké. Latar wuri tradisi iki ya iku kabudayan Jawa kang isih kenthel kang ancasé kanggo ngéling-éling dina kalairan anak supaya séhat. Tradhisi iki uga wujud sukur marang Gusti Allah.

Among-among biasané dilakoni kanthi bancakan ya iku bocah-bocah lungguh ngubengi baki kang isiné sega, gudangan, gereh pèthèk, lan endog. Sawisé kuwi bocah-bocah padha donga bebarengan banjur mangan among-among bebarengan.

Teges saka tradhisi among-among ya iku prasaja, kang didelok saka bocah-bocah kang gelem mangan among-amongan. Bocah-bocah kang beberengan mangan among-among nuduhaké rasa preduli, ya iku ménéhi panganan marang wong liya.

## Ubarampé 
Ubarampé sing dianggo ing upacara iki ya iku:

# Gudangan, isiné kacang dawa, bayem, kobis, thokolan, lan wortel banjur dicampur parutan krambil supaya rasané gurih. Teges saka gudangan yaiku simbol kesuburan supaya olèh rejeki kang akèh.
# Jangan kluwih, duwèni teges njaluk mring Gusti Allah supaya diwènèhi rejeki kang akèh.
# Banyu putih, pralambang kasucèn. Didelok saka warna putih utawa bening mènèhi gambaran kang resik saka reregetan. Banyu putih didongani lan ditujokaké marang Gusti Allah.
# Tukon pasar, pralambang manéka warna isiné pasar. Ing among-among tukon pasar isiné slondok, kacang, gedhang, apem, lan bengkoang
# Gerèh pèthèk pralambang kacukupan asilé sagara.
# Thon-tho, pralambang tékad manungsa kang kuat.
# Jenang, jenang kang digunaaké ana 2 warna ya iku jenang abang lan jenang baro-baro. Jenang abang ya iku jenang sing diwènèhi tambahan gula jawa. Jenang iki pralambang wong wadon utawa ibu utawa getih. Jenang baro-baro ya iku saka tembung babaré wong loro tegesé manungsa lair saka bapak lan ibu. Jenang baro-baro disuguhaké ana ing sakpiring yaiku jenang putih lan jenang abang.
# Tumpeng/sega putih. Tumpeng duwéni pralambang urip lan mati manungsa duwéné Gusti Allah. Didelok saka wujudé kang gedhé ing ngisor lan kerucut cilik ing bagian dhuwur digambaraké kahanan manungsa karo Gusti Allah.

## Rujukan
Selandha

= SELANDHA, Dening: Riska Wahyu Putri, NIM.16205241040 =
SÊLANDHA (SELONDO)

Sêlandha yaiku papan sing ana nèng désa Ngrayudan, Kêcamatan Jogorogo, Kabupaten Ngawi, Jawa Timur.

Sêlandha iki asale saka tembung “Sêla” lan “andha”, tembung-tembung kuwi asale saka basa Jawa,

sing miturut bausastra nduweni teges, “sêla” yaiku : I 1 k. watu; 2 k. mênyan; 3 br. intên. II

êngg. k: lapak., yen “andha” yaiku : kn pring (kayu) loro digandhèng didokoki ambal dianggo piranti mêmènèk lsp;

□ jagang (□ jagang êngg), □ pangantèn: andha sing nganggo cuwak dadi ora susah disèndhèkake;

□ lanang: andha awujud pring salonjor (kayu) didokoki unton-unton; kc. Andhan.

Sêlandha  utawa Selondo biasane diênggo kemah dening para siswa-siswa sêkolah sing ana nèng sakiwa têngêne sêlandha.

Papan panggonan sing ana nèng sikil gunung Lawu iki andadékaké hawa lan kahanan sing adhêm lan ayêm, lan pemandangan alam e sing isih asri asring

didadékaké tujuan liburan.

Pemandangan kang éndah ana ing sêlandha iki amarga ana akèhé wit-witan pinus sing  apik banget yen didadékné objek kanggo poto,

saliyane iku nèng sêlandha ugi ana kali kang banyune isih bening lan swarane kang isa nentremaken rasaning ati. Ngetutake majuning jaman saiki,

sêlandha ora namung diênggo papan kemah, amargi saka pemerintah daerah papan panggonan iki uwis di apikki dadi objek wisata kolam renang,

sanajan piranti lan fasilitas sing dicêpakaké isih kurang.

Fasilitas sing ana nèng Sêlandha, kaya ta:

a.Kolam renang

Wisatawan sing dolan mênyang sêlandha ora namung isa ndêlok lan ngrasakné adhême hawa gunung, ananging ugi isa ngrasakake adhêm e banyu ing kolam renang

kang isine saka sumber asli.

b.Lahan parkir
Kanca-kanca sing kepingin dolan mênyang sêlandha ora prelu kuwatir, amarga nèng sêlandha uwis dicêpakaké papan parkir sing amba.

c.Kios/took

Sêlandha ugi nyêpakaké toko-toko kang adol asiling bumi ing désa Ngrayudan.

d.	Warung mangan.

e.	Papan Outbond

f.	Jembatan gantung

g.	Gazebo,

h.	Toilet.

Seliyane kuwi mau, nèng sêlandha ugi ana adicara kang ana ing saben taune, kaya ta “Gravitasi Bumi Selondo”.

= Rujukan =

Copyright © 2016 Vebma Media. All rights reserved, dijupuk tanggal 21 Desember 2018, 11:10

https://kampoengngawi.com/file.post.news/desa-wisata-dan-bumi-perkemahan-selondo/ 

#### KampoengNgawi 
**KampoengNgawi** merupakan media bebas yang menampilkan informasi seputar Ngawi dari semua sektor dan kondisi yang ada di Ngawi dan semua hal yang terkait dengan Ngawi.

Kirim press release, artikel, liputan, jadwal event ke:

*redaksi[at]kampoengngawi.com*dijupuk tanggal 21 Desember 2018, 11:10
Kevin Sanjaya Sukamuljo

jmpl|**Kevin Sanjaya Sukamuljo**

**Kevin Sanjaya Sukamuljo** (lair ing Banyuwangi, 2 Agustus 1995; umur 26 taun). Kèvin yaiku pemain bulutangkis ganda putra lan ganda campuran Indonesia, ananging saiki main ganda putra pasangan karo Marcus Férnaldi Gidéon. Mbok arepa dhèwèké isih padha disebut enom, ananging Kèvin lan Marcus diwedhèni karo musuh-musuhé. Pasangan iki saiki rangking siji sedunia miturut BWF.

Badmintoné iki diwiwiti nalika dhèwèké gabung ana ing klub PB Djarum Kudus, Jawa Tengah taun 2007. Nalika kuwi umuré isih 12 taun. Saya suwé dhèwèké saya apik nalika kerep main ana ing lèvel Internasional. Prèstasiné diwiwiti umur 12 taun nalika mèlu kejuaraan dunia Junior BWF. Dhèwèké wektu iku pasangan karo Masita Mahmudin mung bisa olèh medali pérak. Sawisé kuwi dhèwèké gonta-ganti pasangan ing lèvel Junior Asia lan oleh 2 medali perunggu.

Nalika gabung ana ing grup Sea Games 2015, Kèvin pasangan karo Marcus Férnaldi Gidéon lan  dhèwèké karo kanca-kancané isa nyumbang Emas. Sawise kuwi, Kèvin Sanjaya Sukamuljo karo Marcus Férnaldi Gidéon tambah apik terus lan padha diwedhèni musuhé. Ana ing turnamèn kaya ta China Open, India Open, Australia Open pasangan iki oleh juara terus. Gelar paling apik rikala kuwi yaiku isa dadi juara All England 2017 sawisé ngalahké pasangan seka China. Gelar *hattrick*e sing dadi salah siji rékor kanggo dhèwèké.

Sedurunge dhèwèké pasangan karo Marcus Férnaldi Gidéon, dhèwèké tau main ganda campuran pasangan karo Gréysia Polli. Kèvin dadi salah siji pemain sing seneng ngapusi lawané, salah sijiné lewat sèrvis *flick*e sing kerep nggawé lawane dadi gampang muring. Seka kuwi mau Kèvin uwis olèh akèh gelar. Dhèwèké dadi juara siji sedunia vèrsi BWF nalika umur 22 taun. Kèvin Sanjaya Sukamuljo karo Marcus Férnaldi Gidéon isih kepingin juara terus kaya ta juara dunia lan juara olimpiadé.

## Data Dhiri 
Kèvin Sanjaya anak seka Sugiarto Sukamuljo karo Niwiati lan nduwé sedulur kandung yaiku Nico Prasetya Sukamuljo. Kèvin Sanjaya agamané Kristen lan nduwe dhuwur 170&nbsp;cm lan bobot 55&nbsp;kg. Dhèwèké tau sekolah ana ing Perbanas Institute Jakarta. Pelatihé Kèvin saiki yaiku Herry Iman Pierngadi karo Aryono Miranat.

## Rangking 
## Main 
**Dobel**

**Campuran**

## Préstasi 
**Kejuaraan Junior BWF**

**Olahraga Asia Tenggara**

**Dunia**

**BWF World Tour**

## Rujukan
Bayu SKAK

**Bayu Eko Moektito** utawa kerp disebut Bayu Skak, lahir ana ing Kutha Malang, Jawa Wetan, 13 November 1993. Umure saiki 25 taun. Bayu iku aktor, komedian, saha *youtuber* saka Indonesia. Bayu Skak Sekolah ana Ing SMK Negeri 4 Malang (Grafika) kang njumuk jurusan animasi. Dheweke nglanjutke Pendidikan ana ing *Jurusan Seni dan desain* Universitas Negeri Malang.

## Kauripan 
Pas tahun 2009, Bayu iseh sekolah ana ing SMK Grafika, dhewwekke karo kanca-kancane (Rengga, Deka, Hisyam lan tofa) gawe grup komedi kang dikei jeneng SKAK kang ateges *akronim* saka Sekumpulan Arek Kesel. Lebare kui bayu lan kanca-kancane gawe *kanal* ing *youtube* lan mulai gawe *video-video* kang lugu kaya ta *video lip sinc* sing dhagelan. *Video* mau lebare langsung nyebar ana ing kanca-kanca sekelase dheweke lan saka tutuk ning tutuk. SKAK uga duweni *penggemar* kang dijenengi SKAKMate kang kasebar ana ing kutha tlatah Jawa.

Kanal kui sempet mandeg taun 2011 amarga para *personil* SKAK lulus saka SMK. Kanal mulai giat meneh Januari 2012 bentukke saiki dadi *video komedi monolog.* Kang bahas soal kauripan para muda, *kebiasaan* misuh ana ing Jawa Timur, *komentator game, parodi-parodi, tutorial,* lan tema kang *unik* liyane. *Video-*ne akeh –akehe nganggo Basa Jawa medhok. Ora mung nganggo Basa Jawa, ananging nganggo Bahasa Indonesia lan Inggris uga.Kanal kui sempet mandeg taun 2011 amarga para *personil* SKAK lulus saka SMK. Kanal mulai giat meneh Januari 2012 bentukke saiki dadi *video komedi monolog.* Kang bahas soal kauripan para muda, *kebiasaan* misuh ana ing Jawa Timur, *komentator game, parodi-parodi, tutorial,* lan tema kang *unik* liyane. *Video-*ne akeh –akehe nganggo Basa Jawa medhok. Ora mung nganggo Basa Jawa, ananging nganggo Bahasa Indonesia lan Inggris uga.

## Rujukan
Musiyum Sejarah Purbakala Pleret

**Museum Sejarah Purbakala** **Pleret** dipunbangun wiwit taun 2004 saha wiwit dipunbikak langge umum ing tanggal 10 Maret 2014. Musiyum menika papan kangge nyimpen piranti-piranti ingkang gadhah nilai sejarah saking Kraton Mataram ing Kabupaten Bantul. Musiyum Sejarah Purbakala menika ugi gadhah khasipun piyambak. Ingkang dados ciri khas ing Museum Sejarah Purbakala Pleret inggih menika amargi wontenipun situs tinggalan saking Mataram Islam wonten ing sakiwa tengenipun musiyum ingkang saged dipunpirsani saha dipunsinaoni sawayah-wayah.

Piranti sejarah ingkang wonten ing salebeting Musiyum Sejarah Purbakala Pleret wonten kathah, kadosta umpak Kraton Kerto, sumur gumuling, mesjid agung Kauman Pleret, randhu alas raseksi, arca Jambhala saha arca Ganesha.

## Umpak Kraton 
Umpak Kraton Kerto inggih menika saka wonten ing salebeting joglo utawi omah tradhisional Jawa ingkang dipundamel saking watu andhesit. Umpak menika panjangipun dumugi 85 x 85&nbsp;cm.

## Sumur Gumuling 
Sumur gumuling inggih menika salah satunggaling sumur ing daerah Kraton Pleret. Sumur menika mapan ing plataran Musiyum Sejarah Purbakala Pleret ingkang sisih ler. Sumur gumuling menika gadhah mitos ingkang ngrembaka ing daerah menika. Mitosipun inggih menika bilih toya ing sumur gumuling menika nyambung kalihan Sagara Kidul saha toyanipun saged dipunginakaken kanggen jamasan pusakanipun Kraton Ngayogyakarta.

## Mesjid Agung 
Mesjid Agung Kauman Pleret inggih menika salah satunggaling situs ingkang gadhah sejarah Islam ingkang nambah nilai eksistensi saking Kraton Mataram Islam ing Pleret. Mesjid menika mapan ing jarak 500 meter ing leripun musiyum.

## Rujukan